text: Føroyaferðin hjá ATLANTIC MISSION við Juvél 2 eydnaðist væl. Skipið vitjaði í 8 havnum, har bæði børn, ungdómar og eldri vitjaðu umborð.
text: #000001
text: Í døgunum 22. apríl til 01. mai vitjaði trúboðaraskipið Juvél 2 í Nólsoy, í Sandoynni og í Suðuroynni. Eitt skip vekur áhuga har tað kemur, og soleiðis eisini við Juvél 2. Í øllum havnum varð lýst við “OPIÐ SKIP,“ og bæði børn og vaksin komu umborð, sum eisini fingu ein góðan drekkamunn, og ikki minst eitt gott prát saman við eini rundvísing. Smádreingunum dáma væl at sita í skiparastólinum og droyma um eina skiparatilveru, tá teir verða vaksnir menn.
text: #000002
text: Skráin fevndi bæði um tiltøk umborð og í landi. Dagurin byrjaði við morgunmati, har øll manningin savnaðist í messuni, og eftir morgunmatin var tað onkur av manningini, sum hevði eina stutta andakt.
text: #000003
text: Lýst var t.d. við harrakvøldið, tá skipið var fullsett við monnum, sum bæði sungu, vitnaðu, prátaðu og grinu. Manningin vitjaði fleiri sambýlir og ellisheim, har andaktir vóru hildnar. Eisini varð skipað fyri familjuløtum. Gingið var í húsini við traktatum og innbjóðingum.
text: #000004
text: Í Hvalba lá skipið sjálvan flaggdagin 25. apríl. Tá lýsti manningin til flggdagshald í Roynhøllini, og væl av bygdafólkinum kom í høllina, har m.a. borgarstjórin segði nøkur orð, og tá Hvalba var fyrsta havnin í oynni, so ynskti hann manningini hjartaliga vælkomna til oynna. Svenning av Lofti hevði høvuðstaluna. Afturat eini góðari røðu um flaggi, so greip hann samstundis møguleikan, Svenningi líkt, at røða um krossmerkið í flagginum við atliti til evangeliið, sum eisini er endamálið við Atlantic Mission og Juvél 2. Borgarstjórin, Janus Thomsen, segði, at so vítt hann visti, so var hetta fyrstu ferð, at alment flaggdagshald var í Hvalba.
text: #000006
text: Hóast tað ikki varð lagt upp til almennar móttøkur, tá skipið legði til bryggju, so var tað í flestu plássum, at borgarstjórarnir komu umborð og ynsktu manning og skipið vælkomnum. Tað hevur alstóran týdning í eini slíkari tænastu at kenna seg vælkomnan frá ovastu rók.
text: #000008
text: Fleiri barnatiltøk vóru bæði umborð og í landi. Mammurnar gjørdu sær ómak at koma við børnunum, sum fingu ein góðan boðskap frá Ruth Gaardlykke, tá hon við hjálp av einum sokallaðum Gospel-Terningi greiddi børnunum frá evangeliinum um Jesus. Eina tílíka løtu bjóðar skipið børnunum sunkist og okkurt góðgæti. Lýst varð við evangeliskum fundum bæði inni og úti, har væl av fólki møtti upp.
text: #000010
text: Hóast borðreiðingin og maturin var í toppklassa undir øllum túrinum, so vóru tað skiftandi kokkar: Kári Andreassen, Jónfríð Hjelm og Heidi av Vollanum. Hesi eiga stóra tøkk fyri teirra ómak við borðini, tí júst hesin parturin er sera týdningarmikil, tí tað er við máltíðirnar, at felagsskapurin verður hildin við líka.
text: #000014
text: Børnini tóku skógvarnar av áðrenn tey komu inn í messuna!
text: #000015
text: “Hvussu yndisligur er ikki kjalavørrur teirra, sum koma um havið við gleðiboðum!” At evangelisera við skipi er nakað heilt fyri seg. Hetta sannaði Operation Mobilsation (OM) við George Verwer og øðrum, tá teir í 1970 tóku fyrsta skipi í brúk. Seinastu fimti árini hevur OM átt fleiri skip, og teir viðganga í dag, 50 ár seinni, at teir høvdu ikki nátt so mong menniskju við evangeliinum, um tað ikki var yvir høvini við skipum.
text: #000016
text: Eisini her á okkara leiðum, bæði í Føroyum og okkara grannalondum, gevur tað ótalligar møguleikar at vitja býir og bygdir við einum skipi. Eitt skip vekur ans millum fólkið, og dregur fólk til sín, tá lýst verður við tiltøkum og ikki minst, tá lýst verður, at skipið er opið fyri vitjandi. Eitt skip gevur ótalligar møguleikar at koma í samband við menniskju, og er samstundis sera væl egna til møtir. Eitt møti umborð á einum skipi er nakað heilt fyri seg. Bæði børn og vaksin verða drigin til eitt tílíkt skip.
text: #000017
text: Nú liggur Juvél 2 í Klaksvík og ger seg kláran at fara til Grønlands. Farið verður av Klaksvík leygardagin 21. maj, har farvælløta verður á bryggjuni kl.14:00, og so verður loyst við tað sama eftir løtuna. Manningin vónar, at mong leita oman á bryggjuna at siga farvæl. Juvél 2 verður burtur í fíra mánaðir. Verða aftur á Klaksvik seinast í september.
text: #000018
text: Er nú ljósið, sum í tær er, myrkur – hvussu stórt verður tá ikki myrkrið!
  Hevur tú nakað betri at gera, enn at tæna Harranum?
  “Tro på Jesus” – Símun Absalonsen hugleiðir um William Gibson Sloan
  Fanny Crosby – Símun Absalonsen hugleiðir
text: #000020
text: 9 fyrilestrar eftir Andrew W. Sloan
text: #000029
text: Kristus í Hebrearabrævinum – Osvald Kjærbo
text: #000030